open-index/open-wikipedia-markdown huggingface dataset:
Χαλ Κάντερ

Ο **Χαλ Κάντερ** (αγγλικά: *Hal Kanter*, 18 Δεκεμβρίου 1918 - 6 Νοεμβρίου 2011) ήταν Αμερικανός σεναριογράφος, παραγωγός και σκηνοθέτης, κυρίως όμως για κωμικός ηθοποιούς όπως ο Τζέρι Λιούις και ο Μπομπ Χόουπ ή, ακόμα, και ο Έλβις Πρίσλεϊ, συμμετέχοντας και στον κινηματογράφο και στην τηλεόραση. Επίσης, ο Κάντερ είχε βοηθήσει τον Τένεσι Ουίλιαμς να διασκευάσει το θεατρικό του έργο, *[[Το στιγματισμένο ρόδο]]*. Ενώ, από το 1991, τακτικά πιστώνεται ως ο σεναριογράφος για τις εκπομπές της Αμερικανικής Ακαδημίας Κινηματογράφου. Τέλος, ήταν ο δημιουργός και διευθυντής παραγωγός της τηλεοπτικής σειράς Τζούλια.

Ο Κάντερ έλεγε μία γνωστή χαρακτηριστική φράση: «*Το ράδιο είναι το θέατρο του νου, η τηλεόραση το θέατρο άνου*».

Ο Κάντερ ξεκίνησε την καριέρα του τροφοδοτώντας "αστεία" τον Έντι Κάντορ, για την ραδιοφωνική εκπομπή του. Ο Κάντερ θυμάται: «*Συνήθιζα να ακούω το σόου και έλεγα ότι μπορώ κι εγώ να γράψω τέτοια αστεία*», έτσι έφυγα από το σπίτι μου και πήγα και πήγα στο σόου του, και είπα στον σεκιούριτι: *«Ο κύριος Κάντερ ήρθε να δει τον κύριο Κάντορ, ελπίζοντας ότι θα με δεχτεί εξ αιτίας των ονομάτων μας, επίσης το πραγματικό όνομά του είναι Ίσκοβουιτς. Ήμουν 17 ετών και τότε είχε το θράσος του διαρρήκτη».* Ωστόσο, ο Κάντερ δεν προσλήφθηκε από το Κάντορ, αλλά από έναν άλλον σεναριογράφο της εκπομπής, τον Χιου Ουέντλοκ, ο οποίος του έδινε 10 δολάρια τη βδομάδα για να του γράφει αστεία, εν συνεχεία ο Ουέντλοκ πούλαγε αυτά τα αστεία στον Κάντορ. Έτσι ο Κάντερ δήλωσε: «*Έγινα ένας συγγραφέας-φάντασμα σε έναν συγγραφέα-φάντασμα».*

Ο Κάντερ πέθανε στις 6 Νοεμβρίου του 2011, στο σπίτι του, στο Ενκίνο, του Λος Άντζελες, σε ηλικία 92 ετών.

## Παραπομπές


## Περαιτέρω μελέτη
* Young, Jordan R. (1999) *The Laugh Crafters: Comedy Writing in Radio & TV's Golden Age.* Beverly Hills: Past Times Publishing ISBN 0-940410-37-0

## Εξωτερικοί σύνδεσμοι
* Interview with Hal Kanter

Κατηγορία:Αμερικανοεβραίοι
Κατηγορία:Αμερικανοί σεναριογράφοι
Ελισάβετ του Κλάρενς

Η **Ελισάβετ** (αγγλ. *Elizabeth of Clarence* 10 Δεκεμβρίου 1820 - 4 Μαρτίου 1821) του Οίκου του Αννοβέρου ήταν πριγκίπισσα του Ηνωμένου Βασιλείου ως κόρη του Δούκα του Κλάρενς και του Σαιντ Άντριους.

## Βιογραφία
Η *Ελισάβετ Γεωργιάνα Αδελαΐδα* ήταν μέλος της βρετανικής βασιλικής οικογένειας ως τρίτο παιδί και δεύτερη κόρη του Γουλιέλμου, Δούκα του Κλάρενς και Σαιντ Άντριους (μετέπειτα ''Γουλιέλμου Δ΄''), και της Αδελαΐδας της Σαξονίας-Μάινινγκεν. Ήταν, επίσης, εγγονή του Γεωργίου Γ΄ του Ηνωμένου Βασιλείου και πρώτη ξαδέλφη της (μετέπειτα βασίλισσας) Βικτωρίας του Ηνωμένου Βασιλείου.

Η Αδελαΐδα, έχοντας χάσει ήδη δύο παιδιά, γέννησε την πριγκίπισσα Ελισάβετ σχεδόν έξι εβδομάδες νωρίτερα από όταν αναμενόταν, στις 10 Δεκεμβρίου 1820. Βαπτίσθηκε την ίδια μέρα στο Παλάτι του Αγίου Ιακώβου στο Λονδίνο, όπου και γεννήθηκε, από τον Ουίλλιαμ Χάουλυ, Επίσκοπο του Λονδίνου. Οι γονείς της επιθυμούσαν να την ονομάσουν *Γεωργιάνα*, όμως ο βασιλιάς Γεώργιος Δ΄ τους ζήτησε να της δώσουν το όνομα *Ελισάβετ*, όπως και έγινε.

Η Ελισάβετ έζησε το σύνολο της ζωής της στο Παλάτι του Αγίου Ιακώβου. Πέθανε από εγκολεασμό των εντέρων της στις 4 Μαρτίου 1821, σε ηλικία 12 εβδομάδων. Μετά το θάνατό της, η μητέρα της υπέστη τρεις ακόμα θνησιγεννήσεις. Η κηδεία της Ελισάβετ έγινε στις 10 Μαρτίου 1821 και ενταφιάστηκε στο Παρεκκλήσι του Αγίου Γεωργίου στο Κάστρο του Ουίνδσορ. Κατά τη διάρκεια της σύντομης ζωής της, βρισκόταν πάνω από την εξαδέλφη της, μέλλουσα βασίλισσα Βικτωρία, στη γραμμή διαδοχής του βρετανικού θρόνου.

## Παραπομπές


Κατηγορία:Βρετανίδες πριγκίπισσες
Κατηγορία:Πριγκίπισσες της Γερμανίας
Κατηγορία:Πριγκίπισσες του Ανόβερου
Μαρία της Βραβάντης (1280-1340)

Η **Μαρία της Βραβάντης**, γεννηθείσα το 1280 και αποβιώσασα στις 7 Σεπτεμβρίου 1340 πλησίον του Παρισιού ήταν ευγενής με καταγωγή από τον Οίκο του Ρέγκιναρ.

## Κόμισσα της Σαβοΐας
Παντρεύτηκε σε ηλικία 17 ετών τον Αμεδαίο Ε΄ δούκα της Σαβοΐας, του οποίου και ήταν η δεύτερη σύζυγος. Μαζί απέκτησαν τέσσερις κόρες, την Μαρία, την Αικατερίνη, την Ιωάννα και την Βεατρίκη. Ορισμένες πηγές της αποδίδουν εννέα από τα συνολικά δώδεκα τέκνα του Αμεδαίου Ε΄, μεταξύ των οποίων και οι Αίμων της Σαβοΐας και Εδουάρδος της Σαβοΐας, ωστόσο οι ίδιες αυτές πηγές αναφέρουν πως ο Αμεδαίος Ε΄ νυμφεύτηκε τη Μαρία της Βραβάντης το 1280, ενώ η τελευταία αποτελεί την ημερομηνία γέννησής της.

* Μαρία παντρεύτηκε τον Υγκ ντε λα Τουρ ντυ Πεν, ωστόσο το ζεύγος δεν απέκτησε κάποιον απόγονο. Αυτός απεβίωσε το 1331. 
* Αικατερίνη παντρεύτηκε το 1315 τον Λεοπόλδο Α΄ της Αυστρίας. Μαζί, απέκτησαν δύο κόρες, ωστόσο η Αικατερίνη απεβίωσε, μόλις, το 1326. 
* (Ιωάννα) Άννα της Σαβοΐας, παντρεύτηκε το 1326 τον Ανδρόνικο Γ΄ Παλαιολόγο, Αυτοκράτορα των Ρωμαίων. 
* Βεατρίκη παντρεύτηκε το 1328 τον Ερρίκο της Βοημίας, δούκα της Καρινθίας.

## Πρόγονοι




## Θάνατος και ενταφιασμός
Απεβίωσε το 1340.

## Παραπομπές


## Δείτε επίσης
* Οίκος της Σαβοΐας
* Κομητεία της Σαβοΐας
* Ιστορία της Σαβοΐας κατά τον Μεσαίωνα

Κατηγορία:Οίκος της Σαβοΐας
Μαχητές των Δρόμων 6

Το ***Μαχητές των Δρόμων 6*** (αγγλικά: *Fast & Furious 6, Furious 6 ή Fast 6),* είναι τίτλος αμερικάνικης ταινίας, παραγωγής 2013. Πρωταγωνιστούν οι Βιν Ντίζελ, Πολ Γουόκερ, Ντουέιν Τζόνσον, Μισέλ Ροντρίγκες και Τζορντάνα Μπρούστερ*. *

Η ταινία προβλήθηκε για πρώτη φορά στον κινηματογράφο στις 17 Μαΐου 2013 στο Ηνωμένο Βασίλειο, ενώ στην Ελλάδα η πρώτη προβολή πραγματοποιήθηκε στις 23 Μαΐου 2013. Γνώρισε τεράστια εμπορική επιτυχία, καθώς χτύπησε κόκκινο σε εισπράξεις 789 εκατομμυρίων δολαρίων παγκοσμίως. Είναι η έκτη ταινία της σειράς ταινιών *[[Fast & Furious|Μαχητές των Δρόμων]]* (αγγλικά: *Fast & Furious*).

## Πλοκή
Μετά τη ληστεία των εκατό εκατομμυρίων στο Ρίο, ο Ντόμινικ (Ντίζελ), ο Μπράιαν (Πολ Γουόκερ) κι η υπόλοιπη ομάδα τους βρίσκονται διασκορπισμένοι σε διάφορα μέρη του κόσμου (Κανάριοι Νήσοι, Χονγκ Κόνγκ, Κόστα Ρίκα), αδυνατώντας να επιστρέψουν σπίτι τους και να ζήσουν μία κανονική ζωή. Εν τω μεταξύ, ο Χομπς (Τζόνσον) καταζητεί μία οργάνωση «θανάσιμα» εκπαιδευμένων οδηγών, υπό την αρχηγία του Όουεν Σο (Έβανς), αλλά και της φερόμενης -μέχρι σήμερα- νεκρής αγαπημένης του Ντόμινικ, Λέτι (Ροντρίγκεζ). Γι' αυτό και ζητά την βοήθεια του Τορέτο και της ομάδας του προκειμένου να μεταβούν στο Λονδίνο και να την εξαρθρώσουν, με αντάλλαγμα την πλήρη «άφεση αμαρτιών» τους.

## Ηθοποιοί και χαρακτήρες
*Βιν Ντίζελ, στον ρόλο του *Ντόμινικ Τορέτο*
*Πολ Γουόκερ, στον ρόλο του *Μπράιαν Ο'Κόνερ*
*Ντουέιν Τζόνσον, στον ρόλο του *Λουκ Χομπς*
*Μισέλ Ροντρίγκες, στον ρόλο της *Λετίσια 'Λέτι' Ορτίζ*
*Τζορντάνα Μπρούστερ, στον ρόλο της *Μία Τορέτο*
*Ταϊρίζ Γκίμπσον, στον ρόλο του *Ρόμαν Πιρς*
*Κρις 'Ludacris' Μπρίτζες, στον ρόλο του *Τεζ Πάρκερ*
*Σουνγκ Κανγκ, στον ρόλο του *Χαν Λου*
*Λουκ Έβανς, στον ρόλο του *Όουεν Σο*
*Γκαλ Γκαντότ, στον ρόλο της *Ζιζέλ Γιασάρ*
*Τζίνα Καράνο, στον ρόλο της *Ράιλι Χικς*
*Τζον Ορτίζ, στον ρόλο του *Αρτούρο Μπράγκα*
*Έλσα Πατάκι στον ρόλο της *Έλενα Νίβες*

## Παραπομπές


## Εξωτερικοί σύνδεσμοι
*
*

Κατηγορία:Ταινίες του 2013
Κατηγορία:Αμερικανικές ταινίες της δεκαετίας 2010
Κατηγορία:Ταινίες δρόμου
Κατηγορία:Αμνησία σε ταινίες
Κατηγορία:Αμερικανικές θρίλερ ταινίες δράσης
Κατηγορία:Αγγλόφωνες ταινίες
Κατηγορία:Ταινίες σίκουελ
Κατηγορία:Ταινίες γυρισμένες στην Ισπανία
Κατηγορία:Ταινίες γυρισμένες στο Λος Άντζελες
Κατηγορία:Ταινίες παραγωγής Universal Pictures
Κατηγορία:The Fast and the Furious
Κατηγορία:Ταινίες IMAX
Κατηγορία:Ταινίες γυρισμένες στα Longcross Studios
Αυγούστα του Κέιμπριτζ

Η **Αυγούστα του Καίμπριτζ** (γερμ. *Augusta Karoline von Cambridge*, 19 Ιουλίου 1822 - 5 Δεκεμβρίου 1916) ήταν μέλος της βρετανικής βασιλικής οικογένειας και δούκισσα του Μεκλεμβούργου-Στρέλιτς. 

## Βιογραφία
Η *Αυγούστα Καρολίνα Καρλόττα Ελισάβετ Μαρία Σοφία Λουίζα* γεννήθηκε στις 19 Ιουλίου 1822 στα Ανάκτορα Μονμπριλλάντ του Αννοβέρου, δεύτερο παιδί και πρώτη κόρη του Αδόλφου, Δούκα του Καίμπριτζ, και της Αυγούστας της Έσσης-Κάσσελ. Ήταν, επίσης, εγγονή του Γεωργίου Γ΄.Βαπτίσθηκε στο ίδιο παλάτι στις 16 Αυγούστου 1822 από τον Έντουαρντ Κέρτις Κεμπ (εφημέριο στον Βρετανό πρέσβη στο Βερολίνο).

Η πριγκίπισσα πέρασε τα πρώτα της χρόνια στο Αννόβερο, όπου ο πατέρας της ήταν αντιβασιλέας εξ ονόματος του αδελφού του, Γεωργίου Δ΄. Είχε έναν αδελφό, τον Γεώργιο, μετέπειτα Δούκα του Καίμπριτζ, και μια αδελφή, την Μαρία Αδελαΐδα, μετέπειτα Δούκισσα του Τεκ. Η Αυγούστα ήταν πρώτη ξαδέλφη της βασίλισσας Βικτωρίας και θεία της Μαρίας του Τεκ, συζύγου του Γεωργίου Ε΄.

Στις 28 Ιουνίου 1843 η Αυγούστα παντρεύτηκε τον ξάδελφό της, Φρειδερίκο Γουλιέλμο του Μεκλεμβούργου-Στρέλιτς, στα Ανάκτορα του Μπάκιγχαμ στο Λονδίνο. Από το γάμο τους απέκτησαν ένα παιδί, τον Αδόλφο Φρειδερίκο. Μετά το θάνατο του πεθερού της, στις 6 Σεπτεμβρίου 1860, η Αυγούστα πήρε τον τίτλο *Αυτού Βασιλική Υψηλότητα Μεγάλη Δούκισσα του Μεκλεμβούργου-Στρέλιτς*.

Αν και πέρασε το μεγαλύτερο μέρος της ενήλικης ζωής της στη Γερμανία, η Αυγούστα διατήρησε στενές προσωπικές σχέσεις με τη βρετανική βασιλική οικογένεια. Επισκεπτόταν συχνά τη μητέρα της, Δούκισσα του Καίμπριτζ, στο Παλάτι του Κένσινγκτον. Μετά το θάνατο της μητέρας της, το 1889, απέκτησε ένα σπίτι στην περιοχή Μπάκιγχαμ Γκέιτ του Λονδίνου, όπου περνούσε εκεί ένα μέρος του έτους, μέχρι τα προχωρημένα γηρατειά της να καταστήσουν αδύνατο για εκείνη να ταξιδεύει στο εξωτερικό.

Η Αυγούστα ήταν ιδιαίτερα κοντά στην ανιψιά της, βασίλισσα Μαρία. Ωστόσο, η προχωρημένη της ηλικία την απέτρεψε από το να παραστεί στις 22 Ιουνίου 1911 στην στέψη του Γεωργίου Ε΄. Μετά το ξέσπασμα του Α΄ Παγκοσμίου Πολέμου, η Βρετανική Κυβέρνηση, ανέστειλε την σύνταξη που λάμβανε ως μέλος της βρετανικής βασιλικής οικογένειας.

Απεβίωσε στις 5 Δεκεμβρίου 1916 στο Νεουστρέλιτς του Μεκλεμβούργου-Στρέλιτς και ενταφιάστηκε στο Μίρο. Όταν πέθανε, ήταν 94 ετών, 4 μηνών και 16 ημερών, κάνοντάς την έτσι την μακροβιότερη Βρετανίδα πριγκίπισσα στην ιστορία, ένα ρεκόρ που έσπασε το 1977 η Αλίκη, Κόμισσα του Αθλόουν.

## Παραπομπές


Κατηγορία:Οίκος του Αννόβερου
Κατηγορία:Βρετανίδες πριγκίπισσες
Κατηγορία:Πριγκίπισσες της Γερμανίας
Κατηγορία:Πριγκίπισσες του Ανόβερου
Μαχητές των Δρόμων 7

***Οι Μαχητές των Δρόμων 7*** (αγγλικά: *Fast & Furious 7 ή και Furious 7*) είναι τίτλος αμερικάνικης ταινίας δράσης παραγωγής 2013–2015, σε σκηνοθεσία Τζέιμς Γουάν. Πρωταγωνιστούν οι Βιν Ντίζελ, Πολ Γουόκερ, Ντουέιν Τζόνσον, Τζέισον Στέιθαμ, Μισέλ Ροντρίγκες.

Η ταινία κυκλοφόρησε στους κινηματογράφους στις 2 Απριλίου 2015. Γνώρισε τεράστια εμπορική επιτυχία, καθώς οι συνολικές εισπράξεις ήταν περισσότερες από 1.5 δισεκατομμύρια δολάρια παγκοσμίως, γεγονός που της χάρισε την θέση της δεύτερης-υψηλότερης ταινίας συνολικής είσπραξης του 2015, αλλά και της 5ης καλύτερης ταινίας σε εισπράξεις όλων των εποχών.

## Πλοκή
Ο Ντέκαρτ Σο (Στέιθαμ) αναλαμβάνει να εκδικηθεί τον Ντόμινικ Τορέτο (Ντίζελ) και την ομάδα του, καθώς τους θεωρεί υπεύθυνους για τον θανάσιμο τραυματισμό του αδερφού του. Θέλοντας να πάρει εκδίκηση, στέλνει τον Χομπς (Τζόνσον) τραυματισμένο στο νοσοκομείο, καταστρέφει το σπίτι του Τορέτο με μία βόμβα, ενώ την ίδια στιγμή σκοτώνει τον Χαν στους δρόμους του Τόκυο. Ο Ντόμινικ δέχεται την απροσδόκητη, αλλά και πολύτιμη βοήθεια ενός Αμερικανού μυστικού πράκτορα, του κ. Κανένα (Ράσελ), ο οποίος του προτείνει να τον βοηθήσει, αφού, όμως, του κάνει κι εκείνος μία μικρή χάρη. Θα πρέπει να τον βοηθήσει να κλέψει μία τεχνολογικά προηγμένη συσκευή από έναν διαβόητο και αιμοδιψή τρομοκράτη (Χούνσου), ο οποίος έχει ήδη απαγάγει την δημιουργό της συσκευής και χάκερ, Ράμσεϊ (Εμμάνουελ). Ο κ. Κανένας βεβαιώνει τον Τορέτο πως αν διασώσει την Ράμσεϊ και κερδίσει την εμπιστοσύνη της, τότε θα του επιτρέψει να αξιοποιήσει όπως εκείνος και η ομάδα του θέλουν την συσκευή, ώστε να εντοπίσουν τον Σο και να απαλλαγούν από τις εκδικητικές επιθέσεις του. Ο Τορέτο και η ομάδα του δέχονται την προσφορά του, με σκοπό να δώσουν ένα τέλος στα προβλήματά τους και να μπορέσουν επιτέλους να ζήσουν μία ήρεμη, κανονική ζωή.

## Ηθοποιοί και χαρακτήρες
*Βιν Ντίζελ στον ρόλο του *Ντόμινικ Τορέτο*
*Πολ Γουόκερ στον ρόλο του *Μπράιαν Ο'Κόνερ*
*Τζέισον Στέιθαμ στον ρόλο του *Ντέκαρτ Σο*
*Μισέλ Ροντρίγκες στον ρόλο της *Λετίσια 'Λέτι' Ορτίζ*
*Ταϊρίζ Γκίμπσον στον ρόλο του *Ρόμαν Πιρς*
*Κρις 'Ludacris' Μπρίτζες στον ρόλο του *Τεζ Πάρκερ*
*Τζορντάνα Μπρούστερ στον ρόλο της *Μία Τορέτο*
*Ντουέιν Τζόνσον στον ρόλο του *Λουκ Χομπς*
*Ντζιμόν Χουνσού στον ρόλο του *Μοσέ Τζακάντε*
*Κερτ Ράσελ στον ρόλο του *Φρανκ Πέτι* (τον γνωρίζουμε καλύτερα ως *"κύριος Κανένας"*)
*Λούκας Μπλακ στον ρόλο του *Σον Μπόσγουελ*
*Νάταλι Εμμάνουελ στον ρόλο της *Ράμσεϊ*
*Έλσα Πατάκι στον ρόλο της *Έλενα Νίβες*
*Τζον Μπράδερτον στον ρόλο του *Σέπαρντ*

## Παραπομπές


## Εξωτερικοί σύνδεσμοι

*

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2015
Κατηγορία:Ταινίες σίκουελ
Κατηγορία:Ταινίες δρόμου
Κατηγορία:Αγγλόφωνες ταινίες
Κατηγορία:Ταινίες γυρισμένες στα Ηνωμένα Αραβικά Εμιράτα
Κατηγορία:Ταινίες γυρισμένες στο Κολοράντο
Κατηγορία:Ταινίες γυρισμένες στο Λος Άντζελες
Κατηγορία:Ταινίες γυρισμένες στην Ατλάντα
Κατηγορία:Αμερικανικές 3D ταινίες
Κατηγορία:Ταινίες παραγωγής Universal Pictures
Κατηγορία:The Fast and the Furious
Κατηγορία:Ταινίες 4DX
Κατηγορία:Ταινίες IMAX
Μαίρη Αδελαΐδα του Κέιμπριτζ

Η **Μαρία Αδελαΐδα του Κείμπριτζ** (αγγλ. *Mary Adelaide*, 27 Νοεμβρίου 1833 - 27 Οκτωβρίου 1897) από τον Οίκο των Γουέλφων-Αννοβέρου ήταν μέλος της βρετανικής βασιλικής οικογένειας, ως κόρη του Αδόλφου, Δούκα του Καίμπριτζ, και της Αυγούστας, κόρης του Φρειδερίκου της Έσσης-Κάσσελ. Ήταν επίσης εγγονή του Γεωργίου Γ΄ και προγιαγιά της Ελισάβετ Β΄.

## Βιογραφία
Η *Μαρία Αδελαΐδα Βιλελμίνη Ελισάβετ* γεννήθηκε στις 27 Νοεμβρίου 1833 στο Αννόβερο και βαπτίσθηκε στις 9 Ιανουαρίου 1834 στην Οικία Καίμπριτζ στο Αννόβερο της Κάτω Σαξονίας από τον εφημέριο Τζον Ράυλ Γουντ.

Πέρασε τα πρώτα χρόνια της ζωής της στο Αννόβερο, όπου ο πατέρας της ασκούσε χρέη αντιβασιλέα στη θέση των θείων της, πρώτα του Γεωργίου Δ΄ και αργότερα του Γουλιέλμου Δ΄. Μετά τον θάνατο του Γουλιέλμου Δ΄, ο πατέρας της Μαρίας Αδελαΐδας μετέβη στο Λονδίνο μαζί με την οικογένειά του, εξαιτίας της ανάληψης τού θρόνου τού Αννοβέρου από τον Ερνέστο Αύγουστο Α΄.

Στις 12 Ιουνίου 1866 παντρεύτηκε τον Φραγκίσκο (Πρίγκιπα, μετά) Δούκα του Τεκ, στην Εκκλησία της Αγίας Άννας στο Κιου. Το ζευγάρι επέλεξε να διαμείνει στο Λονδίνο και όχι στο εξωτερικό, κυρίως επειδή η Μαρία Αδελαΐδα λάμβανε £5.000 ετησίως ως εισόδημα από το Κοινοβούλιο και επειδή πραγματοποιούσε δημόσια καθήκοντα. Η μητέρα της Αυγούστα, τής παρείχε επίσης ένα συμπληρωματικό εισόδημα.

Η Μαρία Αδελαΐδα και ο Φραγκίσκος απέκτησαν τέσσερα παιδιά:
* Μαρία (1867 - 1953), παντρεύτηκε τον Γεώργιο Ε΄ του Ηνωμένου Βασιλείου.
* Αδόλφος (1868 - 1927), Δούκας του Τεκ, μετέπειτα 1ος Μαρκήσιος του Καίμπριτζ.
* Φραγκίσκος (1870 - 1910), Πρίγκιπας του Τεκ.
* Αλέξανδρος (1874 - 1957), Πρίγκιπας του Τεκ, μετέπειτα Κόμης του Άθλοουν.

Η Μαρία Αδελαΐδα, παρά το μικρό της εισόδημα, είχε ακριβά γούστα: της άρεσαν οι κοσμικές εκδηλώσεις, το ακριβό φαγητό και τα ρούχα, καθώς και οι διακοπές στο εξωτερικό. Το 1883 μάλιστα, αναγκάστηκε να εγκαταλείψει με τον σύζυγό της τη χώρα εξαιτίας των χρεών, που είχαν συσσωρευθεί. Μετά την επιστροφή της στην Αγγλία αφοσιώθηκε σε φιλανθρωπικές κινήσεις και έγινε προστάτιδα παιδικών φιλανθρωπικών οργανώσεων.

Απεβίωσε στις 27 Οκτωβρίου 1897 στο Ουάιτ Λοτζ του Πάρκου του Ρίτσμοντ, έπειτα από μία εγχείρηση και ενταφιάστηκε στη Βασιλική Κρύπτη του Παρεκκλησίου του Αγίου Γεωργίου στο Κάστρο του Ουίνδσορ.

## Παραπομπές


Κατηγορία:Οίκος του Αννόβερου
Κατηγορία:Βρετανίδες πριγκίπισσες
Κατηγορία:Πριγκίπισσες της Γερμανίας
Κατηγορία:Πριγκίπισσες του Ανόβερου
Μάχη της Θράκης (1089)

Η **Μάχη της Θράκης** του 1089 ή κατά άλλους το 1090, έγινε στην τότε Βυζαντινή Θράκη σε άγνωστη ακριβή τοποθεσία ανάμεσα στον Βυζαντινό στρατό και τους Πετσενέγους που έκαναν επιδρομές στην αυτοκρατορία.

Οι Πετσενέγοι είχαν εισβάλει στην βυζαντινή Θράκη και την λεηλατούσαν ενώ είχαν πρόσφατα επιτεθεί και λεηλατήσει την Χαριούπολη, ο αυτοκράτορας Αλέξιος Α΄ Κομνηνός όπου τους παρενοχλούσε με τα στρατεύματα του, συγκρότησε ένα σώμα, το Σώμα των Αρχοντόπουλων. Το νέο αυτό στρατιωτικό σώμα αποτελούνταν μόνο από γόνους αρχοντικών οικογενειών και ήταν όλοι απόγονοι παλιών αξιωματικών του στρατού της αυτοκρατορίας.

Το σώμα των αρχοντόπουλων συνάντησε τους Πετσενέγους στη Θράκη, σε άγνωστη τοποθεσία, και τους αντιμετώπισε ανεπιτυχώς σε μάχη. Από τους 2.000 αρχοντόπουλους που πήραν μέρος στη μάχη ελάχιστοι επέζησαν, κατά άλλη πηγή έχασαν μόνο 300 άντρες.

## Παραπομπές


Κατηγορία:Μάχες της Βυζαντινής Αυτοκρατορίας
Κατηγορία:Πόλεμοι Βυζαντινών και Πετσενέγων
Μάχη της Βελιάτοβας

Η **Μάχη της Βελιάτοβας** έγινε το 1086 ανάμεσα στη Βυζαντινή Αυτοκρατορία και τους Πετσενέγους κοντά στη θρακική πόλη Βελιάτοβα στη σημερινή Βουλγαρία. Η Βελιάτοβα, σήμερα αταύτιστη σε άγνωστη τοποθεσία, βρισκόταν στον Αίμο κοντά στη Φιλιππούπολη, ήταν ένα μικρό οχυρωμένο χωριό όπου απετέλεσε έδρα των Παυλικανών. 

Οι Πετσενέγοι που για μία ακόμα φορά είχαν εισβάλει και λεηλατούσαν τη Θράκη, στάλθηκαν εναντίον τους από τον Αυτοκράτορα Αλέξιο Κομνηνό οι στρατηγοί Βρανάς και Πακουριανός με 17.000 να τους αντιμετωπίσουν. Οι Πετσενέγοι υπό τις εντολές τριών αρχηγών τους έφταναν τους 50.000.

Οι Βυζαντινοί επιτέθηκαν πρώτοι αλλά κατά τη διάρκεια της μάχης το ιππικό των Πετσενέγων έσπασε τη διάταξη των βυζαντινών αναγκάζοντας τους να υποχωρήσουν.. Κατά την υποχώρηση ο Πακουριανός έπεσε από το άλογο του ενώ μαχόταν και σκοτώθηκε, έπειτα από λίγο σκοτώθηκε και ο Βρανάς.

## Παραπομπές


Κατηγορία:Μάχες της Βυζαντινής Αυτοκρατορίας
Κατηγορία:Πόλεμοι Βυζαντινών και Πετσενέγων
Κυνόδοντας άνω γνάθου

Ο μόνιμος **κυνόδοντας άνω γνάθου** ανήκει στην ομάδα των πρόσθιων δοντιών μαζί με τους τομείς. Είναι το τρίτο δόντι του οδοντικού φραγμού εκατέρωθεν της μέσης γραμμής του προσώπου, τοποθετημένο ανάμεσα στον πλάγιο τομέα προς την εγγύς όμορη επιφάνειά του και στον πρώτο προγόμφιο προς την άπω όμορη επιφάνειά του. Ο νεογιλός κυνόδοντας της άνω γνάθου στην άπω όμορη επιφάνειά του συνορεύει με τον πρώτο νεογιλό γομφίο. Θεωρείται το σημαντικότερο δόντι μετά τον πρώτο μόνιμο γομφίο εξαιτίας της ισχυρής ανατομικής του κατασκευής καθώς η ρίζα του μπορεί να φτάσει έως το κάτω τοίχωμα του οφθαλμικού κόγχου, γι' αυτό και είναι γνωστό ως «δόντι του ματιού».

## Γενικά χαρακτηριστικά
Ο κυνόδοντας βρίσκεται στην γωνία του οδοντικού τόξου. Παίζει σημαντικό ρόλο στη φυσιολογία του προσώπου λόγω της θέσης του. Είναι ογκώδες δόντι, αιχμηρό, με μεγάλη δύναμη και η βασική λειτουργία του είναι η σύλληψη και ο τεμαχισμός των τροφών. Όταν υπάρχει αλλοίωση στο ακρορρίζιό του μπορεί να δημιουργήσει σημαντικά προβλήματα καθώς η ρίζα του μπορεί να φτάσει μέχρι την κόγχη του ματιού. Ο κυνόδοντας είναι μονόριζο δόντι.

Οι επιφάνειες του δοντιού διακρίνονται σε:  
* *χειλική* ή *προστομιακή ή παρειακή* (προς τα χείλη),
* *γλωσσική* ή *υπερώϊα* (προς την γλώσσα), 
* *κοπτική* ή *κοπτικό χείλος*,
* *εγγύς όμορη* (η επιφάνεια επαφής προς το όμορο δόντι σε σχέση με τη μέση γραμμή του προσώπου),
* *άπω όμορη* (η απέναντι της εγγύς).
### Ιδιαίτερα χαρακτηριστικά
Οι άνω και κάτω μόνιμοι κυνόδοντες έχουν το μεγαλύτερο συνολικό μήκος απ' όλα τα δόντια του οδοντικού φραγμού και μάλιστα ο άνω κυνόδοντας είναι το δόντι με την πιο επιμήκη ρίζα. Επίσης έχει τη μεγαλύτερη μέγιστη παρειο-γλωσσική διάσταση από τα υπόλοιπα πρόσθια δόντια (κεντρικοί και πλάγιοι τομείς).

## Διαφορές
### Μόνιμων και νεογιλών δοντιών
Οι νεογιλοί κυνόδοντες της άνω γνάθου έχουν μικρότερο μέγεθος μύλης, αυχενική περίσφιξη, διογκωμένο γλωσσικό έπαρμα και λεπτότερη και μακρύτερη ρίζα.
### Άνω και κάτω μόνιμων κυνοδόντων
Οι κυνόδοντες της άνω γνάθου σε σχέση με τους κάτω, έχουν μεγαλύτερη εγγύς-άπω διάσταση αλλά πιο κοντή μύλη, με πιο ανεπτυγμένο γλωσσικό φύμα και κατά πολύ μακρύτερη ρίζα. Το κοπτικό τους φύμα έχει πιο οξύαιχμη κορυφή και η κυρτότητα της προστομιακής τους επιφάνειας είναι μεγαλύτερη.

## Φωτογραφίες


Αρχείο:Μέρη κυνόδοντα άνω.jpg|Μύλη, ρίζα, αυχένας, εγγύς-άπω διάσταση, αυχενο-κοπτική διάσταση κυνόδοντα άνω γνάθου.
Αρχείο:Τομή μονόριζου δοντιού.jpg|Επιμήκης τομή μονόριζου δοντιού
Αρχείο:Ανθρώπινο στόμα.jpg|Το ανθρώπινο στόμα, διακρίνονται οι κυνόδοντες.
Αρχείο:FDI μόνιμων.jpg|Σύστημα κωδικοποίησης FDI για τη μόνιμη οδοντοφυΐα.
File:Maxillary canines01-01-06.png|Μόνιμοι και νεογιλοί κυνόδοντες της άνω γνάθου σημειωμένοι με κόκκινο χρώμα.
File:Maxilla close-up animation.gif|Άνω γνάθος, οδοντικός φραγμός.
File:EckzahnH46.jpg|Άποψη του οδοντικού άνω φραγμού. Στη μέση διακρίνεται ο μόνιμος κυνόδοντας (γλωσσική επιφ.).
File:EckzahnPraemolaren.jpg|Άποψη οδοντικού φραγμού της άνω γνάθου (χειλική-παρειακή επιφ.).



## Δείτε ακόμα
* Κυνόδοντας

## Παραπομπές


Κατηγορία:Δόντια
Ενεργοί Πολίτες

Οι **Ενεργοί Πολίτες** ήταν Ελληνικός πολιτικός σχηματισμός της αριστεράς. Ιδρύθηκε το 2002, από το ιστορικό στέλεχος της αριστεράς στην Ελλάδα, Μανώλη Γλέζο, ο οποίος ήταν και ο επικεφαλής.

Οι Ενεργοί Πολίτες αποτελούσαν συνιστώσα της Λαϊκής Ενότητας, μέχρι τον θάνατο του Μανώλη Γλέζου, το 2020, όπου έπαψε να λειτουργεί και το κίνημα.

## Ιστορικό
Οι Ενεργοί Πολίτες ιδρύθηκαν ως πολιτικός σχηματισμός το 2002, αποτελώντας τη συνέχεια του νομαρχιακού συνδυασμού των αυτοδιοικητικών εκλογών για την Νομαρχιακή Αυτοδιοίκηση Αθηνών - Πειραιώς, υπό τον Μανώλη Γλέζο.

Το 2004, οι Ενεργοί Πολίτες συμμετείχαν, μαζί με τις περισσότερες οργανώσεις του «Χώρου Διαλόγου για την Ενότητα και Κοινή Δράση της Αριστεράς», στο σχηματισμό του Συνασπισμού Ριζοσπαστικής Αριστεράς, με τον οποίο συμμετείχαν στις εθνικές εκλογές του ίδιου έτους, ενώ, στις ευρωεκλογές υποστήριζε των συνδυασμό «Γυναίκες για μια άλλη Ευρώπη».

Με το ΣΥ.ΡΙΖ.Α. κατήλθαν και στις βουλευτικές εκλογές του 2007, του 2009, καθώς και στις ευρωεκλογές της ίδιας χρονιάς, χωρίς όμως να εκλέξουν αντιπροσώπους. Στις εκλογές του Μαΐου και του Ιουνίου του 2012, λόγω της ανάδειξης του ΣΥ.ΡΙΖ.Α. στη θέση της αξιωματικής αντιπολίτευσης, εξέλεξαν ένα βουλευτή, το Μανώλη Γλέζο, ο οποίος είχε τοποθετηθεί επικεφαλής του ψηφοδελτίου Επικρατείας.

Το 2013, στο Ιδρυτικό Συνέδριο του ΣΥ.ΡΙΖ.Α., ο Μανώλης Γλέζος διαφώνησε με την αυτοδιάλυση των συνιστωσών του ΣΥ.ΡΙΖ.Α. και δήλωσε ότι οι Ενεργοί Πολίτες δεν θα αυτοδιαλυθούν.

Ένα χρόνο αργότερα, στις ευρωεκλογές του 2014, οι Ενεργοί Πολίτες συμμετείχαν, με υποψήφιο στα ψηφοδέλτια του ΣΥ.ΡΙΖ.Α., το Μανώλη Γλέζο. Ο ΣΥ.ΡΙΖ.Α. κέρδισε τις εκλογές, και ο Γλέζος εκλέχτηκε ευρωβουλευτής, πρώτος σε σταυρούς προτίμησης (466.902) μεταξύ όλων των υποψηφίων, όλων των κομμάτων.

Στις εκλογές του Ιανουαρίου του 2015, στις οποίες ο ΣΥ.ΡΙΖ.Α. κατέλαβε την πρώτη θέση, εξελέγη βουλευτής η Ευαγγελία Καρακώστα. Μετά την υπογραφή του τρίτου προγράμματος στήριξης της ελληνικής οικονομίας από την κυβέρνηση του Αλέξη Τσίπρα, οι Ενεργοί Πολίτες αποχώρησαν από το ΣΥ.ΡΙΖ.Α. και στις πρόωρες εκλογές του Σεπτεμβρίου του 2015 υποστήριξαν τη Λαϊκή Ενότητα του Παναγιώτη Λαφαζάνη, με το Μανώλη Γλέζο να τίθεται επικεφαλής του ψηφοδελτίου Επικρατείας.

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
*Επίσημο ιστολόγιο

Κατηγορία:Συνιστώσες της ΛΑ.Ε.
Κατηγορία:Συνιστώσες του ΣΥΡΙΖΑ
Σύμμαχος ο Μεσσήνιος

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Hemidrachm,%20432-420%20BC,%20Olympia.%2087-90th%20Olympiad.jpg|μικρογραφία|[Ημίδραχμο της Ολυμπίας, χρονολογούμενο μεταξύ 87ης  (432 π.Χ.) και 90ης (420 π.Χ.) διοργάνωσης των αγώνων]]
Ο **Σύμμαχος ο Μεσσήνιος** (γιος του Αισχύλου, 5ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Μεσσήνη της Μεγάλης Ελλάδας, ο οποίος στέφθηκε νικητής δύο φορές στο αγώνισμα του σταδίου, κατά τους 88ους (428 π.Χ.) και 89ους (424 π.Χ.) ολυμπιακούς αγώνες της αρχαιότητας. Το άγαλμα του στην Ολυμπία βρισκόταν κοντά στον ναό της Ήρας, δίπλα σε αυτά του πυγμάχου Νεολαΐδα και του παλαιστή Αρχέδαμου, με τα αγάλματα όλων να έχουν φιλοτεχνηθεί από τον γλύπτη Άλυπο τον Σικυώνιο.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες από την Μεγάλη Ελλάδα
Κατηγορία:Αρχαίοι ολυμπιονίκες (5ος αιώνας π.Χ.)
Καταδύσεις στους Θερινούς Ολυμπιακούς Αγώνες 2016

Στους **[[Θερινοί Ολυμπιακοί Αγώνες 2016|Θερινούς Ολυμπιακούς Αγώνες του 2016]]** διεξάχθηκαν 4 αγωνίσματα **[[καταδύσεις|καταδύσεων]]** ανδρών και γυναικών. Συνολικά, 136 αθλητές και αθλήτριες θα πάρουν μέρος στους αγώνες.

## Πρόγραμμα

## Συμμετέχουσες χώρες
Συμμετείχαν 136 αθλητές από 29 χώρες σε 8 αθλήματα

* (4)

* (9)

* (1)

* (2)

* (3)

* (9)

* (3)

* (8)

* (11)

* (10)

* (3)

* (1)

* (8)

* (7)

* (13)

* (4)

* (1)

* (2)

* (6)

* (9)

* (1)

* (1)

* (1)

* (1)

* (1)

* (7)

* (1)

* (8)

* (1)

## Σύνοψη αποτελεσμάτων

### Άνδρες

### Γυναίκες

## Πίνακας μεταλλίων

## Πηγές
Σύμμαχος (αποσαφήνιση)

Η λέξη **σύμμαχος** μπορεί να αναφέρεται στα παρακάτω:

## Ουσιαστικό
* *Σύμμαχος*, ο υποστηρικτής, ο φίλια προσκείμενος

## Πρόσωπα
* Σύμμαχος ο Μεσσήνιος (5ος αιώνας π.Χ.), ολυμπιονίκης στο αγώνισμα του σταδίου από τη Μεσσήνη της Σικελίας
* Σύμμαχος ο Ηλείος (5ος/4ος αιώνας π.Χ.), ολυμπιονίκης στο αγώνισμα του σταδίου από την Ηλεία
* Σύμμαχος ο Εβιωναίος (2ος αιώνας μ.Χ.), συγγραφέας της Παλαιάς Διαθήκης στα ελληνικά
* πάπας Σύμμαχος, πάπας από το 498 εως το 514.
* Αυρήλιος Βαλέριος Σύμμαχος Τουλιανός, Ρωμαίος ύπατος το 330
* Λεύκιος Αυρήλιος Αβιάνιος Σύμμαχος, Ρωμαίος έπαρχος το 364–365
* Κόιντος Αυρήλιος Σύμμαχος (340–402), Ρωμαίος ρήτορας, συγγραφέας και πολιτικός
* Κόιντος Φάβιος Μέμμιος Σύμμαχος, ταμίας το 393, γιος του Κόιντου Αυρήλιου Σύμμαχου
* Αυρήλιος Ανίκιος Σύμμαχος, ύπατος το 415, έπαρχος της πόλης της Ρώμης το 418-420
* Κόιντος Αυρήλιος Σύμμαχος (ύπατος το 446), Ρωμαίος ύπατος το 446
* Κόιντος Αυρήλιος Μέμμιος Σύμμαχος, Ρωμαίος ύπατος το 485
* Σύμμαχος μπεν Γιοζέφ, Εβραίος λόγιος του 3ου αιώνα
Χιρά

Μερικά χιλιόμετρα βόρεια της Μέκκας, στη Σαουδική Αραβία, βρίσκεται το **Χιρά** ή **Σπηλιά του Χιρά** (Αραβικά: **حراء** **Ḥirāʾ**  και **غار حراء** **Ġār Ḥirāʾ**). Στην σπηλιά αυτή οι Μουσουλμάνοι πιστεύουν ότι αποκαλύφθηκε ο Θεός στον Μωάμεθ για πρώτη φορά, μέσω του αγγέλλου Τζεμπρίλ (*Jebril* -αραβικά: *جِبرِيل*).

Η σπηλιά του Χιρά βρίσκεται στο όρος Τζαμπάλ αλ Νούρ, σε ύψος 270 μ., και έχει μήκος 3,7 μ. και πλάτος 1,6 μ. Για να φτάσει κανείς στην σπηλιά πρέπει να ανεβεί 600 σκαλοπάτια. Στη διάρκεια του Χατζ υπολογίζεται ότι περίπου πέντε χιλιάδες άτομα ημερησίως επισκέπτονται τη σπηλιά του Χιρά.

## Εξωτερικοί σύνδεσμοι
*http://www.ecclesia.gr/greek/HolySynod/commitees/europe/ziakas_islam.html

Κατηγορία:Σπήλαια
Κατηγορία:Γεωγραφία της Σαουδικής Αραβίας
Σώστρατος ο Σικυώνιος

[μικρογραφία|[Δραχμή της Ολυμπίας της 105ης διοργάνωσης των αγώνων (360 π.Χ.)]]
Ο **Σώστρατος ο Σικυώνιος** ή ο **Ακροχερσίτης** (4ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Σικυώνα.

## Τα επιτεύγματά του
Στέφθηκε νικητής 3 φορές στο αγώνισμα του παγκράτιου, κατά τους 104ους (364 π.Χ.), 105ους (360 π.Χ.) και 106ους (356 π.Χ.) ολυμπιακούς αγώνες της αρχαιότητας. Την επωνυμία *Ακροχερσίτης* την απέκτησε από την τακτική που χρησιμοποιούσε όταν αγωνιζόταν, καθώς συνήθιζε να πιάνει τις κορυφές των δαχτύλων (*άκρα των χεριών*) των αντιπάλων του και να τους λυγίζει τα δάχτυλα προκαλώντας τους πόνο και κερδίζοντας τον αγώνα, μια τεχνική την οποία εφάρμοζε κατά τον 5ο αιώνα π.Χ. και ο ολυμπιονίκης παλαιστής Λεοντίσκος ο Μεσσήνιος. Αναφέρεται πως ο Σώστρατος ήταν περιοδονίκης με νίκες και στα Πύθια, Νέμεα και Ίσθμια. Λόγω της δόξας που έφερε στη Σικυώνα με τις πολλές νίκες του, η μορφή του αποτυπώθηκε στα νομίσματα της πόλης.

## Σύμφωνα με τον Παυσανία

Παυσανίας -Ἑλλάδος περιήγησις - Ἠλιακῶν Β -4.1, 4.2  

**[4.1] ἔχεται δὲ τοῦ Λυσάνδρου τῆς εἰκόνος Ἐφέσιός τε πύκτης τοὺς ἐλθόντας κρατήσας τῶν παίδων--ὄνομα δέ οἱ ἦν Ἀθήναιος--καὶ Σικυώνιος Σώστρατος παγκρατιαστὴς ἀνήρ, ἐπίκλησις δὲ ἦν Ἀκροχερσίτης αὐτῷ: παραλαμβανόμενος γὰρ ἄκρων τοῦ ἀνταγωνιζομένου τῶν χειρῶν ἔκλα, καὶ οὐ πρότερον ἀνίει πρὶν ἢ αἴσθοιτο ἀπαγορεύσαντος.<br>
**[4.2] γεγόνασι δὲ αὐτῷ Νεμείων μὲν νῖκαι καὶ Ἰσθμίων ἀναμὶξ δυόδεκα, Ὀλυμπίασι δὲ καὶ Πυθοῖ, τῇ μὲν δύο, τρεῖς δὲ ἐν Ὀλυμπίᾳ. τὴν τετάρτην δὲ Ὀλυμπιάδα ἐπὶ ταῖς ἑκατόν--πρώτην γὰρ δὴ ἐνίκησεν ὁ Σώστρατος ταύτην--οὐκ ἀναγράφουσιν οἱ Ἠλεῖοι, διότι μὴ αὐτοὶ τὸν ἀγῶνα ἀλλὰ Πισαῖοι καὶ Ἀρκάδες ἔθεσαν ἀντ' αὐτῶν 

*4. Μετά τον ανδριάντα του Λύσανδρου, ακολουθεί η εικόνα ενός παιδιού απὀ την Έφεσο, πρωταθλητή στην πυγμαχία, που ονομαζόταν Αθήναιος και στη συνέχεια είναι ο παγκρατιαστής Σώστρατος από τη Σικυώνα: αυτός επονομαζόταν Ακροχειριστής, επειδή συνήθιζε να αρπάζει τα άκρα των χεριών των αντιπάλων του και να τα λυγίζει προς τα πίσω, και δεν τα άφηνε μέχρι να παραδοθούν.<br>
*2. Στα Νέμεια και στα Ίσθμια είχε κερδίσει συνολικά δώδεκα νίκες, δύο στα Πύθια και τρεις στην Ολυμπία. Οι Ἠλείοι δεν αναφέρουν την εκατοστή τέταρτη ολυμπιάδα - τότε που ο Σώστρατος νίκησε για πρώτη φορά- επειδή οι αγώνες είχαν οργανωθεί από τους Πισαίους και τους Ἄγιάδες και ὀχι απ’ αυτούς.

## Εξωτερικοί σύνδεσμοι
* All About Pagration (Pan+kratos): Ancient Greek Martial Art

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Νεμεονίκες
Κατηγορία:Ισθμιονίκες
Κατηγορία:Περιοδονίκες
Κατηγορία:Αρχαίοι Σικυώνιοι ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (4ος αιώνας π.Χ.)
Λήδα (όνομα)

**Λήδα** είναι ελληνικό γυναικείο κύριο όνομα.

## Ετυμολογία

Σύμφωνα με τον Γ. Μπαμπινιώτη, το όνομα προέρχεται από το λυδικό *lada* «γυναίκα, σύζυγος». 
Στην αρχαιοελληνική μυθολογία, το όνομα της μητέρας της ωραίας Ελένης, της Κλυταιμνήστρας και των Διόσκουρων Κάστορα και Πολυδεύκη από την ένωσή της με τον Δία, ο οποίος την είχε πλησιάσει με μορφή κύκνου. 
Ως σύζυγος του Τυνδάρεω η Λήδα είχε άλλες τρεις κόρες, την Τιμάνδρα, τη Φοίβη και τη Φιλονόη.

## Διάδοση του ονόματος
[thumb|Σχέδιο του [Μιχαήλ Άγγελος|Μιχαηλάγγελου για τον χαμένο σήμερα πίνακα *La Leda*.]]
Το *Λήδα* ανήκει στα αρχαιοελληνικά ονόματα που επανήλθαν στο ελληνικό ονοματολόγιο ύστερα από αιώνες, τις παραμονές της επανάστασης του 1821, μαζί με άλλα ονόματα σαν σύμβολο της συνέχειας του ελληνισμού και της επιθυμίας του έθνους να ζήσει ελεύθερο. 
Ενδεικτικά, σήμερα στον ελλαδικό χώρο, σε μια προσπάθεια στατιστικής αποτίμησης της συχνότητας των ελληνικών ονομάτων από τον Απρίλιο του 2009, το βαφτιστικό *Λήδα* παρουσιάζεται ανάμεσα στις θέσεις 337η–347η των πιο συχνών ονομάτων (232ο–240ό ανάμεσα στα γυναικεία). 
Το φέρουν γύρω στους 1.200 Ελληνίδες ή ποσοστό 0,016%.  
Στην Κύπρο, κατά την απογραφή του πληθυσμού το 2011, το όνομα *Λήδα* παρουσιάζεται 340ό σε συχνότητα, με 225 εμφανίσεις σε σύνολο 145.612 ή ποσοστό 0,15%. 

Μέσω του λατινικού *Leda* το όνομα διαδόθηκε σε άλλες γλώσσες. Στην Ιταλία εμφανίστηκε με την Αναγέννηση. 

## Το όνομα σε άλλες γλώσσες
* αγγλικά, γερμανικά, σλοβακικά: *Leda*.
* βουλγαρικά, ουκρανικά, ρωσικά: *Леда* (Λέντα).
* ισπανικά: *Ledia*· καταλανικά: *Lèdia*. 
* ιταλικά: *Lèda*, *Ledina*· αντρικό: *Lèdo*, *Ledino*.
* τσέχικα, ουγγρικά: *Léda*.

## Εξωτερικοί σύνδεσμοι

*''Ατομική Λήδα'' (''Leda atómica''), πίνακας του 1949 του Νταλί.

## Παραπομπές

Κατηγορία:Γυναικεία ελληνικά ονόματα
Κατηγορία:Αρχαία ελληνικά ονόματα
Κατηγορία:Ονόματα από την αρχαιοελληνική μυθολογία
Ανταίος Χρυσοστομίδης

Ο **Ανταίος Χρυσοστομίδης** (1952 — 14 Αυγούστου 2015) ήταν Έλληνας συγγραφέας, μεταφραστής και δημοσιογράφος, γνωστός κυρίως για τις μεταφράσεις Ιταλών συγγραφέων που πραγματοποίησε.

## Βιογραφία
Ο Ανταίος Χρυσοστομίδης γεννήθηκε το 1952 στο Κάιρο της Αιγύπτου. Ήταν γιος του ιστορικού στελέχους της Αριστεράς, Σοφιανού Χρυσοστομίδη, και της Ειρήνης. Σπούδασε αρχιτεκτονική στο Πανεπιστήμιο της Ρώμης και εργάστηκε ως αρχιτέκτονας μέχρι το 1982. Κατά τη διάρκεια των σπουδών του στην Ιταλία, οργανώθηκε στο ΚΚΕ Εσωτερικού.

Η δημοσιογραφική του σταδιοδρομία ξεκίνησε από το περιοδικό Θούριος, το οποίο ήταν όργανο της ΕΚΟΝ Ρήγας Φεραίος. Το 1983 άρχισε να εργάζεται στο περιοδικό Ένα. Από το 1985 και για σειρά ετών, υπήρξε διευθυντής του περιοδικού “PLAYBOY”. Αργότερα, εργάστηκε στην εφημερίδα Αυγή. Το 1998 ορίστηκε διευθυντής του τμήματος ξένης λογοτεχνίας των εκδόσεων Καστανιώτη. Όσο εργαζόταν στις εκδόσεις Καστανιώτη, μετέφρασε βιβλία σημαντικών Ιταλών συγγραφέων όπως, μεταξύ άλλων, του Ίταλο Καλβίνο, του Ντάριο Φο, του Αντόνιο Ταμπούκι και του Κούρτσιο Μαλαπάρτε.

Από το 2000 δίδαξε μετάφραση σε μεταπτυχιακά τμήματα του Πανεπιστημίου Αθηνών και στο Ευρωπαϊκό Κέντρο Μετάφρασης Λογοτεχνίας, ενώ το 2003 κέρδισε το Κρατικό Βραβείο Λογοτεχνικής Μετάφρασης Έργου Ξένης Λογοτεχνίας στην Ελληνική Γλώσσα για το βιβλίο του Αντόνιο Ταμπούκι *[[Είναι αργά, όλο και πιο αργά]]*. Το 2004, το Ιταλικό Κράτος του απένειμε τον τίτλο του Ιππότη Εργασίας για τη συμβολή του στην εξάπλωση του ιταλικού πολιτισμού. Από το 2006 μέχρι το 2013 παρουσίαζε, μαζί με την Μικέλα Χαρτουλάρη, την εκπομπή *Οι κεραίες της εποχής μας* στην ΕΡΤ.

Ήταν υποψήφιος ευρωβουλευτής στις ευρωεκλογές του 2014 με τη Δημοκρατική Αριστερά, όπου κατετάγη 14ος ανάμεσα σε 42 υποψηφίους, συγεντρώνοντας 2.296 ψήφους.

Πέθανε στις 14 Αυγούστου 2015 ύστερα από επιπλοκές στην υγεία του.

## Παραπομπές


Κατηγορία:Έλληνες συγγραφείς του 21ου αιώνα
Κατηγορία:Έλληνες μεταφραστές
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες της Αιγύπτου
Φρειδερίκη του Αννοβέρου, βαρόνη του Πάβελ-Ράμινγκεν

Η **Φρειδερίκη του Αννοβέρου και Κάμπερλαντ** (*Prinzessin Friederike von Hannover und Cumberland*, 1848 - 1926) ήταν μέλος του Οίκου του Αννοβέρου.

## Βιογραφία
Η *Φρειδερίκη Σοφία Μαρία Ερριέττα Αμαλία Θηρεσία* γεννήθηκε στις 9 Ιανουαρίου 1848 και ήταν κόρη του Γεωργίου Ε΄ του Αννοβέρου, Δούκα του Κάμπερλαντ, και της Μαρίας της Σαξονίας-Άλτενμπουργκ, καθώς και δισέγγονη του Γεωργίου Γ΄ του Ηνωμένου Βασιλείου. Ήταν γνωστή στην οικογένειά της ως "*Λίλυ*".

Τον Ιανουάριο του 1866 ο Πρωθυπουργός της Πρωσίας, Όττο φον Μπίσμαρκ, ξεκίνησε διαπραγματεύσεις με το Αννόβερο, για το σχεδιασμό ενός γάμου μεταξύ της Φρειδερίκης και του Αλβέρτου της Πρωσίας. Τα σχέδια αυτά δεν κατέληξαν πουθενά καθώς οι εντάσεις αυξήθηκαν μεταξύ του Αννοβέρου και της Πρωσίας και είχαν ως αποτέλεσμα τον Αυστροπρωσικό πόλεμο (Ιούνιος - Αύγουστος 1866). Το ίδιο έτος ο πατέρας της Φρειδερίκης καθαιρέθηκε από βασιλιάς του Αννοβέρου και η οικογένειά του εγκαταστάθηκε στην Αυστρία. Η Φρειδερίκη επισκέφθηκε την Αγγλία με την οικογένειά της το Μάιο του 1876 και ξανά μετά το θάνατο του πατέρα της τον Ιούνιο του 1878.

Ο δεύτερος εξάδελφός της Λεοπόλδος, Δούκας του Ώλμπανυ, και ο Αλέξανδρος της Οράγγης, παρουσιάστηκαν ως αρχικοί μνηστήρες της. Εκείνη, όμως, ερωτεύθηκε τον Άλφονς φον Πάβελ-Ράμμινγκεν (1843 - 1932), γιο ενός κυβερνητικού αξιωματούχου από το Δουκάτο της Σαξονίας-Κοβούργου-Γόθας. Ο Άλφονς είχε υπηρετήσει ως σταυλάρχης του πατέρα της Φρειδερίκης. Ο γάμος τους έγινε στις 24 Απριλίου 1880 στο Κάστρο του Ουίνδσορ και τελέστηκε από τον Επίσκοπο της Οξφόρδης, Τζον Φίλντερ Μακάρνες. Μετά το γάμο τους εγκαταστάθηκαν στο Παλάτι του Χάμπτον Κορτ, όπου έφεραν στον κόσμο την κόρη τους, Βικτόρια, η οποία όμως έζησε μόλις 20 ημέρες.

Η Φρειδερίκη συμμετείχε ενεργά σε πολλές φιλανθρωπικές δραστηριότητες. Τον Αύγουστο του 1881 ίδρυσε το Αναρρωτήριο, ένα ίδρυμα για φτωχές μητέρες. Επειδή ο πατέρας της ήταν τυφλός, εκείνη ευεργέτησε το Βασιλικό Εθνικό Κολλέγιο για Τυφλούς στο Άππερ Νόργουντ. Υπήρξε προστάτιδα του Εκπαιδευτικού Κολεγίου για Δασκάλους Κωφών και της Βασιλικής Κοινότητας για την Πρόληψη της Βίας στα Ζώα, ενώ ίδρυσε το Σχολείο Πριγκίπισσα Φρειδερίκη στο Κένσαλ Γκρην.

Απεβίωσε στις 16 Οκτωβρίου 1926 στο Μπιαρίτς της Γαλλίας και ενταφιάστηκε στη Βασιλική Κρύπτη στο Παρεκκλήσι του Αγίου Γεωργίου του Κάστρου του Ουίνδσορ.

## Οικογένεια
Παντρεύτηκε τον βαρόνο Άλφονς φον Πάβελ-Ράμμινγκεν και απέκτησε μια κόρη:

* *Βικτόρια* Τζορτζίνα Μπίατρις Μωντ Ανν φον Πάβελ-Ράμμινγκεν (7 - 27 Μαρτίου 1881), γεννήθηκε και πέθανε στο Χάμπτον Κορτ. Τάφηκε στο Επιμνημόσυνο Παρεκκλήσιο του Αλβέρτου στο Παρεκκλήσιο του Αγίου Γεωργίου στο Κάστρο του Ουίνδσορ.

## Παραπομπές


Κατηγορία:Βρετανίδες πριγκίπισσες
Κατηγορία:Πριγκίπισσες της Γερμανίας
Κατηγορία:Πριγκίπισσες του Ανόβερου
Celebrating Jon Lord: The Rock Legend

**Celebrating Jon Lord: The Rock Legend** είναι ο τίτλος του διπλού, ζωντανά ηχογραφημένου CD και DVD, το οποίο ηχογραφήθηκε και κυκλοφόρησε εις μνήμη του κιμπορντίστα Τζον Λορντ, πρώην μέλους των Deep Purple, Whitesnake, Paice, Ashton & Lord, κ.α..

Η ηχογράφηση του πραγματοποιήθηκε στο Royal Albert Hall του Λονδίνου στις 4 Απριλίου 2014, με την συμμετοχή σπουδαίων μουσικων που κατά το παρελθόν συνεργάστηκαν με τον Λορντ, όπως όλα τα μέλη της όγδοης σειράς μελών των Deep Purple, ο τραγουδιστής των Iron Maiden, Μπρους Ντίκινσον, ο πρώην μπασιστας των Deep Purple, Trapeze και Black Country Communion, Γκλεν Χιουζ, ο πρώην κιμπορντίστας των Yes, Ρικ Γουέικμαν, κ.α..

Το άλμπουμ σκαρφάλωσε στο # 12 των γερμανικών τσαρτ και το Top-40 του ελβετικού καταλόγου επιτυχιών.

## Κομμάτια
### Έκδοση CD
***CD 1***
# Paul Weller - *Things Get Better* - 3:02
# Paul Weller, Micky Moody - *I Take What I Want* - 4:47
# Phil Campbell, Ian Paice, Bernie Marsden - *Silas And Jerome* - 3:37
# Phil Campbell, Ian Paice, Bernie Marsden - *I'm Gonna Stop Drinking* - 5:28
# Steve Balsamo, Sandi Thom, Micky Moody - *[[Soldier of Fortune]]* - 5:25
# Glenn Hughes, Bruce Dickinson, Ian Paice, Don Airey, Micky Moody - *[[You Keep on Moving]]* - 5:49
# Glenn Hughes, Bruce Dickinson, Ian Paice, Don Airey, Rick Wakeman - *[[Burn]]* - 8:40
# Glenn Hughes - *This Time Around* - 4:50

***CD 2***
# Deep Purple - *[[Uncommon Man]]* - 8:24
# Deep Purple - *[[Above and Beyond]]* - 6:16
# Deep Purple with Stephen Bentley-Klein - *[[Lazy]]* - 9:37
# Deep Purple - *[[When a Blind Man Cries]]* - 8:01
# Deep Purple - *[[Perfect Strangers (τραγούδι των Deep Purple)|Perfect Strangers]]* - 10:09
# Deep Purple - *[[Black Night]]* - 8:35
# Deep Purple with Bruce Dickinson, Rick Wakeman, Phil Campbell, Bernie Marsden, Micky Moody - *[[Hush (τραγούδι του Μπίλι Τζο Ρόγιαλ)|Hush]]* - 11:01

## Θέσεις τσαρτ
***Celebrating Jon Lord: The Rock Legend*** *(άλμπουμ)*

***Επίσημη κυκλοφορία: [[29 Σεπτεμβρίου]] [[2014]]***

## Μουσικοί
Το **Celebrating Jon Lord: The Rock Legend** ηχογραφήθηκε από τους εξής μουσικούς:

## Παραπομπές


## Πηγές
* Celebrating Jon Lord The Rock Legend - Discogs
* Celebrating Jon Lord: The Rock Legend - Various Artists | Allmusic
* Celebrating Jon Lord | Jon Lord - The Official Website

Κατηγορία:Δισκογραφία των Deep Purple
Κατηγορία:Άλμπουμ του 2014
Χάουαρντ Κοκ

Ο **Χάουαρντ Κοκ** (*Howard E. Koch*, 12 Δεκεμβρίου 1901 - 17 Αυγούστου 1995) ήταν Αμερικανός σεναριογράφος και θεατρικός συγγραφέας. Ο Κοκ ήταν στη μάυρη λίστα του Χόλιγουντ, από τα αφεντικά των κινηματογραφικών στούντιο, από το 1951.

## Παραπομπές


## Εξωτερικοί σύνδεσμοι
*Howard Koch at Bard Archives

Κατηγορία:Αμερικανοί σεναριογράφοι
Κατηγορία:Βραβευμένοι με Όσκαρ Καλύτερου Διασκευασμένου Σεναρίου
Κατηγορία:Μαύρη Λίστα του Χόλυγουντ
Πριγκίπισσα Μαρία του Ανόβερου

Η **Μαρία** (γερμ. *Marie von Hannover*, 2 Δεκεμβρίου 1849 - 4 Ιουνίου 1904) του Οίκου του Αννοβέρου ήταν πριγκίπισσα του Αννοβέρου.

## Βιογραφία
Η *Μαρία Ερνεστίνη Ιωσηφίνα Αδολφίνη Ερριέττα Θηρεσία Ελισάβετ Αλεξανδρινή* γεννήθηκε στην πόλη του Αννοβέρου στις 2 Δεκεμβρίου 1849. Ήταν το τρίτο παιδί και η δεύτερη κόρη του Γεωργίου Ε΄ του Αννοβέρου και της Μαρίας της Σαξονίας-Αλτεμβούργου, καθώς και δισέγγονη του Γεωργίου Γ΄ του Ηνωμένου Βασιλείου. Το 1866 ο πατέρας της Μαρίας καθαιρέθηκε από βασιλιάς του Αννοβέρου και, τον Ιούλιο του 1867, η Μαρία με την οικογένειά της εγκαταστάθηκε στην Αυστρία.

Η Μαρία επισκέφθηκε την Αγγλία με την οικογένειά της το Μάιο του 1876 και ξανά μετά το θάνατο του πατέρα της τον Ιούνιο του 1878. Η αδελφή της, Φρειδερίκη, μετακόμισε στην Αγγλία, όπου παντρεύτηκε, όμως η Μαρία παρέμεινε στο Γκμούντεν της Αυστρίας μαζί με τη μητέρα της. Μια αμερικανική εφημερίδα είχε αναφέρει ότι η Μαρία απέρριψε δύο φορές πρόταση γάμου από τον τρίτο γιο της Βικτωρίας του Ηνωμένου Βασιλείου, Αρθούρο.

Πέθανε στο Γκμούντεν σε ηλικία 54 ετών στις 4 Ιουνίου 1904 και ενταφιάστηκε την επόμενη μέρα στο οικογενειακό μαυσωλείο του Κάστρου Κάμπερλαντ.
## Παραπομπές


Κατηγορία:Οίκος του Αννόβερου
Κατηγορία:Βρετανίδες πριγκίπισσες
Κατηγορία:Πριγκίπισσες της Γερμανίας
Κατηγορία:Πριγκίπισσες του Ανόβερου
Σιδηροδρομική γραμμή Ευαγγελισμού - Τεμπών - Ραψάνης

Η **Σιδηροδρομική Γραμμή Ευαγγελισμού - Τεμπών - Ραψάνης** ήταν ελληνική σιδηροδρομική γραμμή κανονικού εύρους, με μήκος 12 χιλιόμετρα πού ένωνε τον Ευαγγελισμό με τη Ραψάνη της Λάρισας μέσα από τα Τέμπη. Αποτελεί παράλληλη της γραμμής Αθηνών - Θεσσαλονίκης.

Η γραμμή κατασκευάστηκε το 1916 και ήταν στην αρχή της ενωτικής γραμμής Παπαπουλίου Λάρισας – Πλατέος Ημαθίας (Χ.Θ. 394,026 – 482,567). Η γραμμή αυτή σύνδεσε τον Λαρισαϊκό Σιδηρόδρομο με το δίκτυο της S.M. (*Chemins de fer de Salonique à Monastir*) στη Μακεδονία και κατ' επέκταση σύνδεσε σιδηροδρομικά την πρωτεύουσα με την Θεσσαλονίκη και την υπόλοιπή Ευρώπη. Από το 2004, όμως, η νέα σιδηροδρομική γραμμή υψηλών ταχυτήτων περνά τα Τέμπη μέσα από μία σήραγγα πέντε περίπου χιλιομέτρων.

Υπάρχει προγραμματισμός από το Πολιτιστικό Κέντρο Σιδηροδρομικών Λάρισας ώστε το τμήμα Τέμπη-Ραψάνη να επαναλειτουργήσει τον Μάρτιο 2020 ως τουριστικό τραίνο κοιλάδας Τεμπών εποχιακά από Μάιο έως Σεπτέμβριο κάθε ΣαββατοΚύριακο. Ήδη εκτελούνται κατά καιρούς δρομολόγια με δρεζίνα από το Πολιτιστικό Κέντρο Σιδηροδρομικών περιοχής Λάρισας με τελευταίο δρομολόγιο στις 2/11/2025.

Η γραμμή κινείται παράλληλα με την Γέφυρα Πηνειού στα Τέμπη, η οποία αναβαθμίστηκε τον Μάρτιο του 2021, ως τμήμα της παλαιάς Εθνικής Οδού που καταργήθηκε, όταν παραδόθηκε η οδική σήραγγα Τεμπών.

## Σταθμοί
Οι κυριότεροι σταθμοί της σιδηροδρομικής γραμμής ήταν οι εξής:
*Ευαγγελισμός, ανενεργός ανταπόκριση με προαστιακό Θεσσαλονίκης
*Ιτέα (προβλέπεται επαναλειτουργία για το πολυθεματικό Πάρκο στα Τέμπη)
*Τέμπη (σταθμός διασταύρωσης)
*Αγία Παρασκευή Τεμπών
*Ραψάνη, ανταπόκριση με προαστιακό Θεσσαλονίκης

## Υπηρεσίες
Μελλοντικά, η γραμμή αναμένεται να επαναλειτουργήσει με μια νέα υπηρεσία που θα εκτελείται από μία γραμμή του προαστιακού Θεσσαλονίκης.

## Παραπομπές

Ευαγγελισμού
Κατηγορία:Περιφερειακή ενότητα Λάρισας
Κατηγορία:Σιδηροδρομικές γραμμές κανονικού εύρους στην Ελλάδα
Χέρμπερτ Μάρσαλ

Ο **Χέρμπερτ Μπραφ Φάλκον Μάρσαλ** (αγγλ.:*Herbert Brough Falcon Marshall*, 23 Μαΐου 1890 - 22 Ιανουαρίου 1966) ήταν Άγγλος ηθοποιός του θεάτρου, του κινηματογράφου και του ραδιοφώνου. Είχε χάσει ένα πόδι στον Πρώτο Παγκόσμιο Πόλεμο, και παρά αυτό το γεγονός είχε πρωταγωνιστήσει σε αρκετές και επιτυχημένες ταινίες του Χόλιγουντ τη δεκαετία του 1930 και του 1940. Μετά από μία επιτυχημένη καριέρα στο θέατρο, στο Ηνωμένο Βασίλειο και τη Βόρεια Αμερική, κατόπιν έγινε ένας πολυζήτητος ηθοποιός στο Χόλιγουντ, πρωταγωνιστώντας σε αρκετές μελοδραματικές ταινίες, και σπανίως σε κωμικές ταινίες. 

Γιος ηθοποιών ο Μάρσαλ, είναι περισσότερο γνωστός για τους ρόλους του στις ταινίες *[[Φασαρία στον παράδεισο]] (Trouble in Paradise, 1932)* του Ερνστ Λιούμπιτς, στο *[[Έγκλημα (ταινία 1930)|Έγκλημα]] (Murder!, 1930)*, του Άλφρεντ Χίτσκοκ, στο *[[Πριν από τη Θύελλα]] (Foreign Correspondent, 1940)*, στο *[[Το γράμμα|Γράμμα]] (The Letter, 1940)* του Γουίλιαμ Γουάιλερ, στο *[[Οι μικρές αλεπούδες]] (The Little Foxes, 1941)*, στο *[[Στην κόψη του ξυραφιού (ταινία, 1946)|Στην κόψη του ξυραφιού]] (The Razor's Edge, 1946)* κ.ά. Ο Μάρσαλ συμπρωταγωνίστησε με πολλούς αστέρες του Χόλιγουντ, όπως την Γκρέτα Γκάρμπο, την Μαρλέν Ντίτριχ και την Μπέτι Ντέιβις.

Από το 1944 έως το 1952 ο Μάρσαλ παρουσίαζε τη δική του εκπομπή στο ραδιόφωνο, *[[The Man Called X]]*. Συχνά επαινούνταν η ποιότητα της φωνής του, ενώ έκανε πολυάριθμες γκεστ εμφανίσεις σε πολλά ραδιοφωνικά σόου, αλλά και ως οικοδεσπότης. Συμμετείχε, επίσης, και στην τηλεόραση. Ο ηθοποιός ήταν γνωστός για τη γοητεία του, ενώ είχε συνάψει και πέντε γάμους, και γινόταν το επίκεντρο για την ταραχώδη ζωή του, σε γκόσιπ στήλες. Κατά τη διάρκεια του Δευτέρου Παγκοσμίου Πολέμου, δούλεψε για την εξέμεση, των τραυματισμένων στρατιωτών, ειδικότερα τους ακρωτηριασμένους, δηλαδή σαν κι εκείνον. Ο Μάρσαλ έχει αστέρι στη Λεωφόρο της Δόξας, από το 1960.

## Παραπομπές


## Εξωτερικοί σύνδεσμοι

* 
*Photographs of Herbert Marshall

Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί ραδιοφώνου
Σιδηροδρομική γραμμή Κορινού - Μεθώνης - Αιγινίου

Η **σιδηροδρομική γραμμή Κορινού - Μεθώνης - Αιγινίου** ήταν μια ελληνική σιδηροδρομική γραμμή κανονικού εύρους, με μήκος 20 χιλιόμετρα πού ένωνε τον Κορινό με το Αιγίνιο της Πιερίας μέσα από το δήμο Πύδνας - Κολινδρού. Αποτελεί παράλληλη της γραμμής Αθηνών - Θεσσαλονίκης.

Η γραμμή κατασκευάστηκε το 1916 και ήταν στην αρχή της ενωτικής γραμμής Παπαπουλίου Λάρισας – Πλατέος Ημαθίας (Χ.Θ. 394,026 – 482,567). Η γραμμή αυτή σύνδεσε τον Λαρισαϊκό Σιδηρόδρομο με το δίκτυο της S.M. (Chemins de fer de Salonique à Monastir) στη Μακεδονία και κατ' επέκταση σύνδεσε σιδηροδρομικά την πρωτεύουσα με την υπόλοιπη Ευρώπη. Από το 2000, όμως, η νέα σιδηροδρομική γραμμή υψηλών ταχυτήτων περνά την Μεθώνη και το Μακρύγιαλο χωρίς στάση προς το παρόν.

## Σταθμοί

Οι 6 σταθμοί της σιδηροδρομικής γραμμής ήταν οι εξής:

*Κορινός
*Πύδνα ή Αλυκή
*Μακρύγιαλος
*Μεθώνη
*Νέα Αγαθούπολη
*Αιγίνιο

Κορινού
Κατηγορία:Περιφερειακή ενότητα Πιερίας
Κατηγορία:Σιδηροδρομικές γραμμές κανονικού εύρους στην Ελλάδα
Σίνγαρα

[μικρογραφία|200εσ|Τα Σίνγκαρα σε ένα μεσαιωνικό αντίγραφο του [Χάρτης του Πόιτινγκερ|Χάρτη του Πόιτινγκερ.]]

Τα **Σίνγαρα** (η αλλιώς Σίγγαρα) ήταν μια ισχυρά οχυρωμένη τοποθεσία στο βόρειο άκρο της Μεσοποταμίας, κατά το τέλος της αρχαιότητας και την αρχή των μεσαιωνικών χρόνων. 

Η θέση της νοτιοανατολικά της Νίσιβης ορίστηκε αδιάφορα από τους αρχαίους συγγραφείς, με τον Στέφανο τον Βυζάντιο να την αποκαλεί πόλη της Αραβίας "κοντά στην Έδεσσα" και τον Πτολεμαίο να την τοποθετεί στον Τίγρη. Δεν υπάρχει αμφιβολία, ωστόσο, ότι αυτή και το παρακείμενο βουνό της (ὸ Σίγγαρας ὄρος) ήταν οι προκάτοχοι της σύγχρονης πόλης Σιντζάρ και του βουνού Σιντζάρ στην κοιλάδα της Νινευή του σύγχρονου Ιράκ.

## Παραπομπές


Κατηγορία:Μεσοποταμία
Τζέιμς Στίβενσον

Ο **Τζέιμς Άλμπερτ Στίβενσον** (αγγλικά: *James Albert Stephenson*, 14 Απριλίου 1889 - 29 Ιουλίου 1941) ήταν Βρετανός ηθοποιός. Γιος του χημικού και φαμρακοπειού Τζον Στίβενσον και της συζύγου του, Έμα. Ο Στίβενσον μεγάλωσε στο Γιορκσάιρ του Μπέρνλεϊ, με τους αδελφούς του Άλαν και Νόρμαν. Ο Στίβενσον, αρχικά, έγινε τραπεζικός υπάλληλος και κατόπιν έγινε έμπορας. Τη δεκαετία του 1930 μετανάσταυσε στις ΗΠΑ, και πήρε την αμερικανική υπηκοότητα του 1938. 

Το ντεμπούτο του στον κινηματογράφο το έκανε το 1937, σε ηλικία 48 ετών, ερμηνεύοντας κυρίως κακοποιούς και ατιμασμένους ρόλους. Η μεγάλη του επιτυχία έγινε με το Γράμμα, του Γουίλιαμ Γουάιλερ. Ενώ για αυτόν τον ρόλο ήταν υποψήφιος για Όσκαρ Β' Ανδρικού Ρόλου. 

## Παραπομπές


## Εξωτερικοί σύνδεσμοι
*
*

Κατηγορία:Άγγλοι ηθοποιοί κινηματογράφου
Άρτσι Μάγιο

Ο **Άρτσιμπαλντ «Άρτσι» Μάγιο** (, 29 Ιανουαρίου 1891 - 4 Δεκεμβρίου 1968) ήταν Αμερικανός σκηνοθέτης, σεναριογράφος, και ηθοποιός. Ο Μάγιο μετακόμισε στο Χόλιγουντ το 1915, ξεκίνησε να εργάζεται ως σκηνοθέτης το 1917. Ενώ αποσύρθηκε νωρίς, μόλις το 1946. Επίσης, έχει κι ένα αστέρι στη Λεωφόρο της Δόξας, και είναι ενταφιασμένος στο κοιμητήριο Hollywood Forever Cemetery.

## Παραπομπές


## Εξωτερικοί σύνδεσμοι

* Άρτσι Μάγιο στο IMDb

Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Τσαρλς Κένιον

Ο **Τσάρλς Κένιον** (αγγλικά: *Charles Kenyon*, 2 Νεομβρίου 1880 - 27 Ιουνίου 1961) ήταν Αμερικανός σεναριογράφος, ο οποίος έγραψε (ακόμα και μαζί με άλλους σεναριογράφους) 114 σενάρια για κινηματογραφικές ταινίες, από το 1915 έως 1946. Υπήρξε νυφευμένος με την ηθοποιό Τζέιν Ουίντον από το 1927 έως το 1930. 

Ο Κένιον γεννήθηκε στο Σαν Φρανσίσκο της Καλιφόρνιας και πέθανε στο Χόλιγουντ της Καλιφόρνια.

## Παραπομπές


Κατηγορία:Αμερικανοί σεναριογράφοι
Ντέλμερ Ντέιβς

Ο **Ντέλμερ Ντέιβς** (*Delmer Daves*, 24 Ιουλίου 1904 - 17 Αυγούστου 1977) ήταν Αμερικανός σεναριογράφος, σκηνοθέτης και παραγωγός ταινιών. Το 1928 μετακόμισε στο Χόλιγουντ και έγινε σεναριογράφος. Το σκηνοθετικό του ντεμπούτο το έκανε το 1941, στην ταινία *Destination Tokyo*, με τον Κάρι Γκραντ. Υπήρξε νυφευμένος με την ηθοποιό Μέρι Λόρενς, από το 1938 έως τον θάνατό του.

## Παραπομπές


## Εξωτερικοί σύνδεσμοι
* Ο 
* Delmer Daves at Virtual History
* Delmer Daves Papers, 1930–1965 (38.5 linear ft.) 

Κατηγορία:Αμερικανοί σεναριογράφοι
Κατηγορία:Αμερικανοί σκηνοθέτες
Κατηγορία:Αμερικανοί παραγωγοί ταινιών